**POLITIKA PRIVATNOSTI MUZEJA GRADA ZAGREBA**

1. **UVOD**

Muzej grada Zagreba, Opatička 20, 10 000 Zagreb (dalje: MGZ)je javna ustanova u kulturi koja kao glavnu djelatnost obavlja muzejsku djelatnost. U okviru obavljanja djelatnosti te izvršenja programa i projekata, Muzej prikuplja i obrađuje osobne podatke, pri čemu pridaje osobitu pozornost zaštiti osobnih podataka i privatnosti zaposlenika, vanjskih suradnika i ostalih korisnika muzejskih usluga (dalje: ispitanici), djelujući sukladno pozitivnim propisima pri čemu nastoji primjenjivati najbolje europske prakse.

Ovim Pravilnikom Muzej propisuje politiku privatnosti MGZ kako bi informirao ispitanike o pravilima prikupljanja, obrade, korištenja i zaštite osobnih podataka koja se primijenjuju u Muzeju (dalje: Pravilnik) te time ostvario transparentnost kao osnovno načelo Uredbe.

Muzej grada Zagreba je voditelj zbirki i voditelj obrade osobnih podataka kako je to propisano Uredbom i ostalim zakonima i propisima o zaštiti osobnih podataka.

Muzej kao voditelj obrade osobnih podataka određuje svrhu obrade i sredstva obrade osobnih podataka te je odgovoran za čuvanje i korištenje osobnih podataka.

Pravilnik se primjenjuju na sve zaposlenika, vanjske suradnike, poslovne partnere te sve ostale osobe koje koriste usluge Muzeja, a koji uključuju obradu osobnih podataka.

 Muzej grada Zagreba uvažava temeljna ljudska prava kao što su pravo na zaštitu osobnih podataka te pravo na privatnost pojedinca.

1. **PODACI O VODITELJU OBRADE I SLUŽBENIKU ZA ZAŠTITU PODATAKA**

**Naziv voditelja obrade**: MUZEJ GRADA ZAGREBA

Adresa sjedišta: Opatička ulica 20, 10000 Zagreb

Internetska adresa: [www.mgz.hr](http://www.mgz.hr)

Kontaktni podaci voditelja obrade:

Tel: +385 4851 361, +385 4851 362 /

e-mail: mgz@mgz.hr

**Kontaktni podaci službenika za zaštitu podataka**:

Ana Glavaš Vlašić,

Opatička ulica 20,

10000 Zagreb,

Tel: +385 01 4851 361

e-mail: zastita.podataka@mgz.hr

1. **KATEGORIJE I VRSTE OSOBNIH PODATAKA KOJE VODITELJ OBRAĐUJE, PRAVNI TEMELJI I SVRHE OBRADE, ZBIRKE OSOBNIH PODATAKA I EVIDENCIJE**

Popis osobnih podataka koje MGZ prikuplja, pravni temelj i svrha prikupljanja:

1. UGOVORI: Ime i prezime, adresa, kontakt podaci (broj telefona, mobitela, e-mail adresa), OIB, broj računa u banci i naziv banke u kojoj je račun otvoren, obveznik ii mirovinskog stupa: da/ne
2. NATJEČAJ ZA PRIJEM U RADNI ODNOS: ime i prezime, prethodno prezime (ako postoji) i dokaz o promjeni prezimena, datum rođenja, adresa, kontakt podaci (broj telefona, mobitela, e-mail adresa), OIB, podaci o stručnom radu i usavršavanju, elektronički ispis radnog staža (HZMO), dokaz o stečenom obrazovanju, dokaz o položenom stručnom ispitu
3. IZDAVANJE I ZAPRIMANJE RAČUNA: ime i prezime, adresa, kontakt podaci (broj telefona, mobitela, e-mail adresa), OIB
4. SUDJELOVANJE NA RADIONICAMA, PROJEKTIMA, PROGRAMIMA I SL. U ORGANIZACIJI ILI SUORGANIZACIJI MUZEJA: ime i prezime, adresa, kontakt podaci (broj telefona, mobitela, e-mail adresa), OIB ako je nužno, stručno zvanje ako je nužno, poslodavac i radno mjesto ako je nužno, ovisno o vrsti i tipu programa, projekta, radionice
5. ZA POSTUPANJE VEZANO TEMELJEM UPITA, ZAHTJEVA ZA UVID U GRAĐU / i dr. ZAHTJEVA.:

Obvezno: ime i prezime, adresa, kontakt podaci (broj telefona, mobitela, e-mail adresa), OIB ako je nužno.

Dodatno: ovisno o specifičnosti i svrsi postavljenog upita / zahtjeva / i dr. (vidjeti nabrojane kategorije u točci. 4.).

1. POVREMENI RAD NA STUDENTSKIM POSLOVIMA

ime i prezime, adresa, kontakt podaci (broj telefona, mobitela, e-mail adresa), OIB, naziv učilišta i upisanog programa, broj računa u banci i naziv banke u kojoj je račun otvoren

1. ZA PRIMANJE OBAVIJESTI O DOGAĐANJIMA U MUZEJU PUTEM E-POŠTE

Obvezno: e-mail adresa

(dodatno - izbor primatelja obavijesti): ime i prezime, grad, država, institucija

1. FIZIČKA I TEHNIČKA ZAŠTITA PUTEM SUSTAVA VIDEONADZORA

Snimke osoba, podaci o nazočnosti u prostoru obuhvaćenom snimanjem.

U skladu s propisima o sigurnosti i zaštiti osoba i imovine, posebice muzejskog fundusa sa statusom kulturne baštine, Muzej koristi sustav videonadzora.

Snimke videonadzora nisu pretražive po osobnim podacima ispitanika.

Pravilnikom Muzeja o obradi, korištenju i zaštiti podataka prikupljenih putem sustava videonadzora propisana su uvjeti snimanja, prava ispitanika, rokovi čuvanja i ostale odredbe vezane uz videonadzor.

U Muzeju grada Zagreba vode se zbirke osobnih podataka o zaposlenicima te zbirke osobnih podataka o trećim osobama čije Muzej podatke obrađuje po osnovama i svrhama navedenim u točci III. ovog Pravilnika ili na temelju privole ispitanika kada je ista propisana ili nužna.

1. **PRAVILA POSTUPANJA I ROKOVI ČUVANJA**

MGZ podatke čuva onoliko je potrebno za ostvarenje svrhe radi koje ih prikuplja ili obrađuje te onoliko koliko je po zakonu i provedbenim propisima dužan kao javna ustanova. Kriterij na temelju kojega određuje razdoblje čuvanja osobnih podataka je svrha prikupljanja, trajanje projekta/ programa ili određena odredba drugog zakona ili podzakonskog propisa koja obvezuje da se određeni podaci čuvaju najmanje određeno vrijeme. Rokovi čuvanja osobnih podataka za svrhe određene točkom III. ovog dokumenta propisuju se sukladno Općem popisu gradiva s rokovima čuvanja te su navedeni u evidencijama obrade (zbirkama) osobnih podataka Muzeja koje se objavljuju na internetskoj stranici Muzeja.

U slučaju namjere dodatne obrade osobnih podataka u svrhu koja je različita od one određene točkom III. ovog dokumenta, Muzej će prije te dodatne obrade pojedincu pružiti informacije o toj drugoj svrsi te sve druge relevantne informacije navedene ovim dokumentom.

Ukoliko je riječ o obradi osobnih podataka temeljem zakonske ili ugovorne obveze ili je riječ o uvjetu nužnom za sklapanje ugovora, ispitanik koji ne učini podatke dostupnim Muzeju na korištenje, neće moći biti stranka ugovora odnosno neće moći ostvariti namjeravani cilj odnosno svrhu propisanu točkom III. ovog dokumenta.

Ukoliko je riječ o podacima koje Muzej nije prikupio izravno od pojedinca čiji podatak obrađuje (primjerice, od nastavnika prikupljeni podaci o učenicima koji će sudjelovati u pojedinom programu), u odgovarajućem dokumentu se naznačuje izvor tih podataka sukladno članku 14. Uredbe.

Muzej koristi načelo Uredbe „ograničenja razdoblja pohrane“ koje određuju da se osobni podaci čuvaju onoliko dugo koliko je potrebno u svrhe radi kojih se osobni podaci obrađuju, a pohraniti se mogu na dulja razdoblja ako će se osobni podaci obrađivati isključivo u zakonom propisane svrhe, svrhe arhiviranja u javnom interesu, u svrhe znanstvenog ili povijesnog istraživanja ili u statističke svrhe.

1. **TEHNIČKE I ORGANIZACIJSKE MJERE ZA ZAŠTITU OSOBNIH PODATAKA**

Mjere tehničke i organizacijske zaštite osobnih podataka koje se primjenjuju u Muzeju grada Zagreba su sigurnosni postupci koji umanjuju rizik uništenja podataka, neovlaštenog otkrivanja podataka, neovlaštenog pristupa podacima i drugih povreda, osobito:

Oprema i prostorije na/u koju se pohranjuju osobni podaci smještena je u sigurno okruženje s ograničenim fizičkim pristupom;

* osobni podaci sadržani u fizičkim dokumentima nalaze se u metalnom zaključanom ormaru i/ili;
* prostorije u kojima se čuvaju dokumenti se redovito zaključavaju
* Muzej ima fizičku i tehničku zaštitu (zaštitari, videonadzor pristupa, alarmne sustave)
* Muzej koristi vatrozide, snažne lozinke, antivirusne programe i druge mjere za zaštitu osobnih podataka, uključujući enkripciju.
* Pristup osobnim podacima imaju samo ovlaštene osobne sukladno datoj izjavi o povjerljivosti koja se pohranjuje u osobnim dosjeima zaposlenika
* Ovlašteni i ostali zaposlenici Muzeja upozoreni su na povjerljivost svih podataka koje saznaju u obavljaju vlastitog posla sukladno Statutu, Pravilniku o radu i Kolektivnom ugovoru
* Zaposlenici su upoznati da se službeniku za zaštitu podataka mogu obratiti u vezi dilema oko prikupljanja i obrade podataka kako bi razina svijesti i postupanja u vezi zaštite osobnih podataka bila zadovoljavajuća
1. **PRAVA ISPITANIKA**

Ispitanici u vezi s prikupljanjem i obradom svojih osobnih podataka imaju pravo na pristup, ispravak, brisanje, ograničenje obrade, prenosivost podataka, pravo da se na pojedinca ne odnosi automatizirana obrada koja uključuje izradu profila.

U ostvarivanju prava ispitanika moguća je primjena iznimki od ostvarivanja gore navedenih prava sukladno odredbama Uredbe. Primjerice, ako se obrada ne temelji na ugovoru/privoli ili je prenosivost podataka tehnički neizvediva, tada ne postoji obveza udovoljiti pravu na prenosivost podataka.

Ispitanici svoje zahtjeve u vezi s prikupljanjem i obradom svojih osobnih podataka mogu poslati na adresu e- pošte: zastita.podataka@mgz.hr

Muzej ima pravo zatražiti sudjelovanje u sigurnosnim provjerama (u smislu provjere identiteta) prije nego što udovolji zahtjevu, no to ne smije utjecati na ostvarivanje prava pojedinaca.

Rok u kojem će se odgovoriti na zahtjev je najdulje 30 dana od zaprimanja zahtjeva, a ako je isti složenije prirode ili je Muzej zaprimio veliku količinu zahtjeva u kratkom roku, rok je uz obavijest ispitaniku moguće produljiti najdulje dodatnih 60 dana. Obrasci za ostvarivanje prava mogu se preuzeti na web stranici muzeja [www.mgz.hr](http://www.mgz.hr)

Ako se obrada osobnih podataka temelji na privoli, ispitanik ima pravo na povlačenje privole putem obrasca objavljenog na istoj web stranici.

Ako se obrada osobnih podataka temelji na legitimnom interesu Muzeja, ispitanik ima pravo na prigovor takvoj obradi putem obrasca objavljenog na istoj web stranici. Obrada osobnih podataka koja se temeljila na privoli prije povlačenja iste smatra se zakonitom.

1. **KORIŠTENJE KOLAČIĆA (COOKIES)**

Kolačići su male datoteke koje internetski preglednici spremaju na računalo prilikom posjeta određenim mrežnim stranicama, a omogućuju dodatne funkcionalnosti tih stranica.
**Muzej grada Zagreba na svojim internetskim stranicama ne koristi kolačiće**.

1. **PRAVO NA PODNOŠENJE PRITUŽBE U VEZI OBRADE OSOBNIH PODATAKA**

 Ako pojedinci čije osobne podatke Muzej obrađuje smatra da se obradom krše propisi koji se odnose na zaštitu osobnih podataka, isti mogu podnijeti pritužbu Agenciji za zaštitu osobnih podataka:

Agencija za zaštitu osobnih podataka,

Martićeva 14, 10000 Zagreb,

Internetska adresa: [www.azop.hr](http://www.azop.hr)

Tel. +385 (0)1 4609 999,

E – mail: azop@azop.hr

1. **PROMJENE POLITIKE PRIVATNOSTI I REDOVITO AŽURIRANJE ISTE**

Muzej redovito ažurira svoju politiku privatnosti putem izmjena ili donošenjem novog Pravilnika.

Muzej ima pravo promijeniti sadržaj ovog dokumenta ovisno o tome jesu li se mijenjale vrste podataka koje obrađuje i vrsta obrade koju vrši.

O svim izmjenama i dopunama Muzej će obavijestiti ispitanike putem službenog weba.